পাকিস্তানকে ‘স্বীকৃত ভিখারি’ আখ্যা মিম প্রধান আসাউদ্দিন ওয়াইসির

ওয়েবডেস্ক: ঋণের ভারে জর্জরিত পাকিস্তান (Pakistan Economy)। এই মুহূর্তে যা পরিস্থিতি তাতে দেশটির দেউলিয়া হওয়ার পথে। তাও ফাঁকা আওয়াজ থেকে মুক্ত হতে পারছে না দেশটি। গতকাল বিকেল পাঁচটা সময় থেকে ভারত পাক দুই দেশের সম্মতিতেই যুদ্ধ বিরতির ঘোষণা হয়েছিল। কিন্তু বেশিক্ষণ সেই প্রতিশ্রুতি ধরে রাখতে পারল না শাহবাজ শরিফের সরকার (Shahbaz Sharif’s Government)

। বিরতি ঘোষণার মাত্র তিনঘণ্টার মধ্যেই আক্রমণ শানাতে শুরু করে পাকিস্তান। কিন্তু প্রস্তুত ছিল ভারতীয় জওয়ান। ফলে ভারতের পাল্টা জবাবে ফের মুখ থুবড়ে পড়ে পাকিস্তান। অর্থনীতিতে ধুঁকে পড়া দেশটি বিশ্বে দরবারে হাত পেতেই রেখেছে।

আন্তর্জাতিক অর্থ তহবিল বা ইন্টারন্যাশনাল মনিটারি ফান্ডের কাছ থেকে ১ বিলিয়ন ডলার, ১০০ কোটি ডলার আর্থিক সাহায্য পাচ্ছে পাকিস্তান। এবার সোজাসুজি পাক সরকারকে কটাক্ষ করলেন মিম প্রধান আসাউদ্দিন ওয়াইসি ((MIM chief Asaduddin Owaisi ) । পাকিস্তানকে ‘স্বীকৃত ভিখারি’ বলে তীব্র ধিক্কার জানালেন ওয়াইসি। সংবাদসংস্থাকে দেওয়া এক সাক্ষাৎকারে মিম প্রধান, হায়দরাবাদের সাংসদ তীব্র ক্ষোভ শানিয়ে বলেন, পাকিস্তান একটি ব্যর্থ রাষ্ট্র।

আরও পড়ুন: পাক গোলায় প্রাণ হারালেন বায়ুসেনার চিকিৎসা কর্মী

পাকিস্তানের পরমাণু ( Pakistan nuclear) নিষ্ক্রিয় করে দেওয়া হোক, সেটি বিশ্বের শক্তিধর গুলির নিশ্চিত করা উচিত। কারণ এটি মানবসভ্যতার জন্য ঝুঁকি। এখনই সময় এসেছে প্রতিটি বড় জাতির উঠে দাঁড়ানো এবং পাকিস্তানের কাছে থাকা পারমাণবিক বোমাগুলিকে নিরস্ত্রীকরণ নিশ্চিত করা।

আইএমএফের কাছ থেকে পাকিস্তানের ১ বিলিয়ন ডলার অর্থ সাহায্য নিয়ে ক্ষুব্ধ সাংসদ বলেন, পাকিস্তান তো স্বীকৃত ভিখারি। আইএমএফ পাকিস্তানকে নয়, সে দেশের আন্তর্জাতিক জঙ্গি সংগঠনকে টাকা দিয়েছে। কীভাবে আমেরিকা, জাপান ও জার্মানির মতো দেশ এই প্রস্তাবে রাজি হল? এই টাকা নিয়ে পাকিস্তান তার দেশের দারিদ্র দূর করবে না, উল্টে এই অর্থ ভারতের বিরুদ্ধে সন্ত্রাসী কার্যকলাপেই ব্যবহার করবে।

মিম প্রধান বলেন, ওরা গুলি চালিয়ে একটি মসজিদের ইমামকে হত্যা করেছে, একটি গুরুদ্বার ক্ষতিগ্রস্ত হয়েছে, ঘরবাড়ি ক্ষতিগ্রস্ত হয়েছে, রাস্তায় আহত অবস্থায় মানুষ পড়ে আছে। রাজৌরিতে একজন সরকারি কর্মচারি নিহত হয়েছে্ন। পাকিস্তান ড্রোন পাঠিয়ে সাধারণ মানুষকে হত্যা করছে। জম্মু হাসপাতালকে ক্ষতিগ্রস্ত করছে। পাকিস্তান সব সময় এই কাজই করে আসছে, আর তারা এটাই করতে থাকবে।

নিউ ইয়র্কে ৯/১১ হামলার মূল হোতা আল-কায়েদা প্রধান ওসামা বিন লাদেনকে অ্যাবোটাবাদের একটি সেনা ক্যান্টনমেন্টের লুকিয়ে ছিল। তাকে আশ্রয় দিয়েছিল এই পাকিস্তান। এর পর ২০১১ সালে এক গোপন অভিযান চালিয়ে মার্কিন সেনারা তাকে হত্যা করে। এর পরেও কি পশ্চিমা দেশগুলি বুঝতে পারছে না, পাকিস্তান একটি ব্যর্থ রাষ্ট্র?

ওয়াইসি বলেন, শনিবার ভোরেও পাকিস্তান ‘অপারেশন বুনিয়ান-আল-মারসুস’ শুরু করে, জম্মু ও কাশ্মীর, পঞ্জাব, রাজস্থান এবং গুজরাটের ২৬টি স্থানে ড্রোন এবং ক্ষেপণাস্ত্র দিয়ে হামলা চালায়। ‘বুনিয়ান-আল-মারসুস’ অভিযানের নামকরণের সময় কুরআন শরীফের একটি আয়াতের অপব্যবহারের জন্যও ওয়াইসি পাকিস্তানি সেনাবাহিনীর তীব্র সমালোচনা করেন।

মিম প্রধান বলেন, পাকিস্তান তাদের অভিযানের নাম দিয়েছে ‘বুনিয়ান-আল-মারসুস’। এটি কুরআন শরীফের একটি আয়াত থেকে নেওয়া হয়েছে, যেখানে বলা হয়েছে যে ‘যদি তুমি আল্লাহকে ভালোবাসো’, তাহলে একটা শক্ত প্রাচীরের মতো দাঁড়িয়ে থাকো। কিন্তু পাকিস্তানি সেনাবাহিনী হল মিথ্যাবাদী। আগের একই আয়াতে, আল্লাহ বলছেন যে তোমরা এমন কথা কেন বলো যা তোমরা করো না… পূর্ব পাকিস্তানে বাঙালি মুসলমানদের উপর গুলি চালানোর সময় তারা কি দেয়ালের মতো দাঁড়াতে ভুলে গিয়েছিল?”

দেখুন আরও খবর-